CELEX: 32021D0536
Language: el
Date: 2021-03-24 00:00:00
Title: Απόφαση (ΕΕ) 2021/536 του Ευρωπαϊκού Κοινοβουλίου και του Συμβουλίου της 24ης Μαρτίου 2021 για την τροποποίηση της απόφασης 2008/971/ΕΚ του Συμβουλίου όσον αφορά την ισοδυναμία του δασικού πολλαπλασιαστικού υλικού που παράγεται στο Ηνωμένο Βασίλειο (Κείμενο που παρουσιάζει ενδιαφέρον για τον ΕΟΧ)

29.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 108/1
               
            
         ΑΠΟΦΑΣΗ (ΕΕ) 2021/536 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
         της 24ης Μαρτίου 2021
         για την τροποποίηση της απόφασης 2008/971/ΕΚ του Συμβουλίου όσον αφορά την ισοδυναμία του δασικού πολλαπλασιαστικού υλικού που παράγεται στο Ηνωμένο Βασίλειο
         (Κείμενο που παρουσιάζει ενδιαφέρον για τον ΕΟΧ)
         ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2,
         Έχοντας υπόψη την πρόταση της Ευρωπαϊκής Επιτροπής,
         Κατόπιν διαβίβασης του σχεδίου νομοθετικής πράξης στα εθνικά κοινοβούλια,
         Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (1),
         Αποφασίζοντας σύμφωνα με τη συνήθη νομοθετική διαδικασία (2),
         Εκτιμώντας τα ακόλουθα:
         
                     (1)
                  
                  
                     Η οδηγία 1999/105/ΕΚ του Συμβουλίου (3) εφαρμόζεται στην εμπορία δασικού πολλαπλασιαστικού υλικού εντός της Ένωσης. Η εν λόγω οδηγία αφορά το πολλαπλασιαστικό υλικό των ειδών δένδρων και των τεχνητών υβριδίων τους που είναι σημαντικά για δασικούς σκοπούς στο σύνολο ή σε τμήμα της Ένωσης.
                  
               
                     (2)
                  
                  
                     Η απόφαση 2008/971/ΕΚ του Συμβουλίου (4) θεσπίζει κανόνες για την ισοδυναμία του δασικού πολλαπλασιαστικού υλικού που παράγεται σε τρίτες χώρες.
                  
               
                     (3)
                  
                  
                     Το Ηνωμένο Βασίλειο έχει μεταφέρει στο εθνικό του δίκαιο και έχει εφαρμόσει αποτελεσματικά την οδηγία 1999/105/ΕΚ, καθώς και τις εκτελεστικές πράξεις που εκδόθηκαν δυνάμει της εν λόγω οδηγίας.
                  
               
                     (4)
                  
                  
                     Το δίκαιο της Ένωσης, συμπεριλαμβανομένων της οδηγίας 1999/105/ΕΚ και της απόφασης 2008/971/ΕΚ, εφαρμοζόταν στο Ηνωμένο Βασίλειο και εντός αυτού κατά τη διάρκεια της μεταβατικής περιόδου που έληξε στις 31 Δεκεμβρίου 2020, σύμφωνα με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (5) («συμφωνία αποχώρησης») και ιδίως το άρθρο 126 και το άρθρο 127 παράγραφος 1.
                  
               
                     (5)
                  
                  
                     Ενόψει της λήξης της μεταβατικής περιόδου που προβλέπεται στη συμφωνία αποχώρησης, το Ηνωμένο Βασίλειο υπέβαλε στην Επιτροπή αίτηση για την αναγνώριση της ισοδυναμίας, από την 1η Ιανουαρίου 2021, του δασικού πολλαπλασιαστικού υλικού που παράγεται στην εν λόγω χώρα με το εν λόγω υλικό που παράγεται στην Ένωση σύμφωνα με το εφαρμοστέο δίκαιο της Ένωσης.
                  
               
                     (6)
                  
                  
                     Το Ηνωμένο Βασίλειο ενημέρωσε την Επιτροπή ότι η νομοθεσία του, με την οποία έχει μεταφέρει την οδηγία 1999/105/ΕΚ στο εθνικό του δίκαιο, δεν θα αλλάξει και θα εξακολουθήσει να εφαρμόζεται από την 1η Ιανουαρίου 2021.
                  
               
                     (7)
                  
                  
                     Η Επιτροπή εξέτασε τη σχετική νομοθεσία του Ηνωμένου Βασιλείου. Κατέληξε στο συμπέρασμα ότι το δασικό πολλαπλασιαστικό υλικό, και ιδίως τέτοιο υλικό στις κατηγορίες «γνωστής πηγής», «επιλεγμένο» και «χαρακτηρισμένο», που παράγεται στο Ηνωμένο Βασίλειο είναι ισοδύναμο με το δασικό πολλαπλασιαστικό υλικό που παράγεται στην Ένωση και είναι σύμφωνο με την οδηγία 1999/105/ΕΚ και το παράρτημα II της απόφασης 2008/971/ΕΚ, δεδομένου ότι το δίκαιο του Ηνωμένου Βασιλείου παρέχει τις ίδιες εγγυήσεις με το ενωσιακό δίκαιο όσον αφορά την έγκριση του βασικού υλικού και τα μέτρα που λαμβάνονται για την επακόλουθη παραγωγή δασικού πολλαπλασιαστικού υλικού που προορίζεται για εμπορία.
                  
               
                     (8)
                  
                  
                     Ως εκ τούτου, είναι σκόπιμο να αναγνωριστεί η ισοδυναμία του εν λόγω δασικού πολλαπλασιαστικού υλικού που παράγεται στο Ηνωμένο Βασίλειο με το αντίστοιχο υλικό που παράγεται στην Ένωση.
                  
               
                     (9)
                  
                  
                     Συνεπώς, το Ηνωμένο Βασίλειο θα πρέπει να συμπεριληφθεί στο παράρτημα I της απόφασης 2008/971/ΕΚ, με την επιφύλαξη της εφαρμογής του δικαίου της Ένωσης ως προς το Ηνωμένο Βασίλειο και εντός αυτού σε σχέση με τη Βόρεια Ιρλανδία σύμφωνα με το άρθρο 5 παράγραφος 4 του πρωτοκόλλου για τις Ιρλανδία/Βόρεια Ιρλανδία της συμφωνίας αποχώρησης, σε συνδυασμό με το παράρτημα 2 του εν λόγω πρωτοκόλλου.
                  
               
                     (10)
                  
                  
                     Επομένως, η απόφαση 2008/971/ΕΚ θα πρέπει να τροποποιηθεί αναλόγως.
                  
               
                     (11)
                  
                  
                     Δεδομένου ότι η μεταβατική περίοδος που προβλέπεται στη συμφωνία αποχώρησης έληξε στις 31 Δεκεμβρίου 2020, και προκειμένου να διασφαλιστεί η συνέχεια, η παρούσα απόφαση θα πρέπει να τεθεί σε ισχύ με διαδικασία επείγοντος και να εφαρμοστεί, με αναδρομική ισχύ, από την 1η Ιανουαρίου 2021,
                  
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τροποποιήσεις της απόφασης 2008/971/ΕΚ
            Το παράρτημα I της απόφασης 2008/971/ΕΚ τροποποιείται ως εξής:
            
                        1)
                     
                     
                        Στον πίνακα, μεταξύ της σειράς «CH» και της καταχώρισης «NO» παρεμβάλλεται η ακόλουθη σειρά:
                        
                                    «GB ((**))
                                    
                                 
                                 
                                    
                                                Department for Environment, Food & Rural Affairs (DEFRA)
                                             
                                          
                                                Eastbrook
                                             
                                          
                                                Shaftesbury Road
                                             
                                          
                                                Cambridge
                                             
                                          
                                                CB2 8DU
                                             
                                          
                              
                  
                        2)
                     
                     
                        Στην υποσημείωση (*) παρεμβάλλονται τα ακόλουθα μεταξύ των ενδείξεων «CH – Ελβετία» και «NO – Νορβηγία»:
                        «GB – Ηνωμένο Βασίλειο,».
                     
                  
         
            Άρθρο 2
            Έναρξη ισχύος και εφαρμογή
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2021.
         
         
            Βρυξέλλες, 24 Μαρτίου 2021.
            
               
                  Για το Ευρωπαϊκό Κοινοβούλιο
               
               
                  Ο Πρόεδρος
               
               D. M. SASSOLI
            
            
               
                  Για το Συμβούλιο
               
               
                  Η Πρόεδρος
               
               A.P. ZACARIAS
            
         
         
            (1)  Γνώμη της 27ης Ιανουαρίου 2021 (δεν έχει ακόμη δημοσιευθεί στην Επίσημη Εφημερίδα).
         
            (2)  Θέση του Ευρωπαϊκού Κοινοβουλίου της 11ης Μαρτίου 2021 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 17ης Μαρτίου 2021.
         
            (3)  Οδηγία 1999/105/ΕΚ του Συμβουλίου, της 22ας Δεκεμβρίου 1999, σχετικά με την εμπορία του δασικού πολλαπλασιαστικού υλικού (ΕΕ L 11 της 15.1.2000, σ. 17).
         
            (4)  Απόφαση 2008/971/ΕΚ του Συμβουλίου, της 16ης Δεκεμβρίου 2008, σχετικά με την ισοδυναμία του δασικού πολλαπλασιαστικού υλικού που παράγεται σε τρίτες χώρες (ΕΕ L 345 της 23.12.2008, σ. 83).
         
            (5)  ΕΕ L 29 της 31.1.2020, σ. 7.